Erika Haggi

Erika Haggi (21. mai 1922 Krüüdneri – 19. november 2009 Tallinn) oli eesti skulptor.

Erika Haggi lõpetas Eesti NSV Riikliku Kunstiinstituudi 1952. aastal. Ta töötas Riiklikus Kunstimuuseumis ja kultuuriministeeriumis, Tallinna Polütehnilise Instituudi graafikakateedris ning vabakutselise kunstnikuna. Aastatel 1970–1980 oli ta Kuku klubi direktor.

Erika Haggi lõi peamiselt portreesid ja dekoratiivfiguure. Ta on portreteerinud näiteks Helmi Puuri, August Jansenit, Heino Ellerit, Hugo Seppa, Georg Otsa, Tiit Kuusikut, Gustav Ernesaksa, Olga Lauristini ja Jevgeni Nikonovi.

Erika Haggi on maetud Kambja surnuaeda. 

Tunnustus
1981 Eesti NSV teeneline kunstnik

Välislingid
 Lahkus skulptor Erika Haggi, EPL, 20. november 2009

Kategooria:Eesti skulptorid
Kategooria:Eesti NSV teenelised kunstnikud
Kategooria:Kambja kalmistule maetud
Kategooria:Sündinud 1922
Kategooria:Surnud 2009